EkBass/fiwiki-20250220-pages-articles huggingface dataset:
David Cobeño

David Cobeño Iglesias (s. 6. huhtikuuta 1982 Madrid) on espanjalainen jalkapallomaalivahti, joka edustaa Espanjan korkeimmalla sarjatasolla Primera Divisiónissa pelaavaa Rayo Vallecanoa. == Ura == Cobeño on Rayo Vallecanon kasvatti, mutta hän edusti ammattilaisuransa alkuvuosina myös Ponferradinaa, Real Madridia, Sevillaa ja Almeríaa. Real Madridissa hän toimi kaudella 2005–2006 kakkosjoukkue Castillan maalivahtina Espanjan toiseksi korkeimmalla sarjatasolla Segunda Divisiónissa. Ensiesiintymisensä Espanjan korkeimmalla sarjatasolla Primera Divisiónissa Cobeño teki Sevillan kanssa 18. maaliskuuta 2007 ottelussa Celtaa vastaan. Hän oli kaudella 2006–2007 osa UEFA-supercupin, UEFA-cupin ja Copa del Reyn voittanutta joukkuetta, mutta toimi pääasiassa Andrés Palopin varamiehenä. Kaudeksi 2008–2009 Cobeño palasi tuolloin Segundassa pelanneeseen Rayoon. Paluu oli onnistunut, sillä hän oli sarjan vähiten maaleja päästänyt maalivahti, mistä hänet palkittiin Zamora- palkinnolla. Cobeño onnistui myös kertaalleen maalinteossa 24. toukokuuta 2009 ottelussa Elcheä vastaan, kun hänen omalta rangaistusalueeltaan lähettämä avauspotku yllätti virkaveli Jaime Jiménezin. Kaudeksi 2011–2012 Cobeño nousi Rayon kanssa Primeraan. Kiistatonta ykkösmaalivahdin asemaa hän ei kuitenkaan ole Rayon Primera-kausilla onnistunut vakiinnuttamaan, vaan hän on joutunut jakamaan peliajan Joel Roblesin, Dani Giménezin, Rubén Martínezin, Toño Martínezin ja Cristian Álvarezin kanssa. Kesällä 2012 Cobeño siirtyi romanialaiseen Vasluihin, mutta sopimus purettiin sopeutumisvaikeuksien vuoksi jo saman kesän aikana ja hän palasi Rayoon pelaamatta yhtään virallista ottelua Vasluissa. Kaudella 2015–2016 Cobeño toimii Rayon kapteenina. == Saavutukset == Seurajoukkue * Copa del Rey: 2006–2007 * UEFA-cup: 2006–2007 * UEFA-supercup: 2006 Henkilökohtaiset * Zamora-palkinto (Segunda División): 2008–2009 == Lähteet == == Aiheesta muualla == * Luokka:Elävät henkilöt Luokka:Espanjalaiset jalkapallomaalivahdit Luokka:Vuonna 1982 syntyneet
Mediakeskus

Mediakeskus on jonkin tahon toimeenpanema mediaan keskittynyt toiminnallinen yksikkö. Mediakeskuksissa on esimerkiksi tietoverkkoihin liittyvää toimintaa.Hel.opev .Lasipalatsin mediakeskus ==Mediakeskuksia== Esimerkkejä joistakin mediakeskuksista: *Helsingin mediakeskus, Helsingin kaupungin omistama mediakeskus * Lasipalatsin mediakeskus * Mediakeskus Lume ==Lähteet== Luokka:Media
Seung-Woo Lee

Seung-Woo Lee (s. 6. tammikuuta 1998) on eteläkorealainen jalkapalloilija, joka pelaa FC Barcelonan U-19 joukkueessa, Juvenil A:ssa. ==Ura== Lee siirtyi vuonna 2011 kotimaastaan FC Barcelonan organisaatioon. Kolme vuotta myöhemmin Barça sai Leen ostamisesta vuoden mittaisen siirtokiellon. == Lähteet == ==Aiheesta muualla== Luokka:Eteläkorealaiset jalkapalloilijat Luokka:Vuonna 1998 syntyneet Luokka:Elävät henkilöt
Konkola (täsmennyssivu)

Konkola tarkoittaa * Paikannimenä Konkolan kylää Salossa * Sukunimenä seuraavia: **Anton Konkola (1872–1910), jämsäläinen liikemies, vanhemman liikemies Severus Konkolan poika **John Konkola (Körmy, vuoteen 1929 Hertzberg, 1886–1955), komentajakapteeni ja merikapteeni **Severus Konkola (1832–1898), jämsäläinen liikemies **Severus Konkola (1857–1898), jämsäläinen liike- ja valtiopäivämies, vanhemman liikemies Severus Konkolan poika **Severus Konkola (1887–1931), jääkäri ja oopperalaulaja, nuoremman liikemies Severus Konkolan poika. Luokka:Luettelot henkilöistä sukunimen mukaan
Darryl Dawkins

Darryl Dawkins (11. tammikuuta 1957 Orlando, Florida – 27. elokuuta 2015 Allentown, Pennsylvania) oli yhdysvaltalainen koripalloilija. Vahvana donkkaajana tunnettu Dawkins sai muusikko Stevie Wonderilta lempinimen ”Chocolate Thunder”.http://www.cbssports.com/mcc/blogs/entry/22748484/31150460 Dawkinsin pirstaloitua korilevyn kahdesti NBA-kaudella 1979–1980 sarja alkoi ensin rangaista pelaajia korilevyn hajottamisesta virheillä sekä sakoilla ja otti lopulta käyttöön joustavat korirenkaat. Dawkins pelasi NBA:ssa 14 kautta vuosina 1975–1989. Philadelphia 76ers varasi hänet NBA:han vuoden 1975 varaustilaisuudessa viidennellä vuorolla.Basketball-Reference.com Dawkins kuoli sydänkohtaukseen Pennsylvanian Allentownissa 58-vuotiaana 27. elokuuta 2015.http://www.aamulehti.fi/Urheilusahkeet/1194995694418/artikkeli/entinen+nba- donkkiguru+kuoli.html http://espn.go.com/nba/story/_/id/13526002/darryl- dawkins-dies-age-58 == Lähteet == * Darryl Dawkins NBA Stats Basketball- Reference.com * Profiili nba.com === Viitteet === Luokka:Yhdysvaltalaiset koripalloilijat Luokka:Vuonna 1957 syntyneet Luokka:Vuonna 2015 kuolleet
Halsey

Ashley Nicolette Frangipane (s. 29. syyskuuta 1994 New Jersey, Yhdysvallat), joka tunnetaan artistinimellä Halsey, on yhdysvaltalainen laulaja ja lauluntekijä. Vuonna 2014 Halsey julkaisi ensimmäisen EP:nsä Room 93. Levy- yhtiö Astralwerks julkaisi hänen esikoisalbuminsa Badlands 28. elokuuta 2015. Halseyn toinen studioalbumi Hopeless Fountain Kingdom julkaistiin 2. kesäkuuta 2017. Badlands nousi ensimmäisellä listaviikollaan Yhdysvalloissa Billboard 200 -albumilistan kakkoseksi ja Suomessa virallisen listan sijalle 36. == Tausta == Halsey syntyi vuonna 1994 New Jerseyn Edisonissa. Hänen isänsä on afroamerikkalainen, jolla on myös irlantilaisia sukujuuria, ja hänen äidillään on italialaisia ja unkarilaisia sukujuuria. == Yksityiselämä == Halsey on avoimesti biseksuaali. Hänellä on diagnosoitu kaksisuuntainen mielialahäiriö ja ADHD. Hän kärsii useista sairauksista, kuten Ehlers-Danlosin syndrooma, Sjögrenin oireyhtymä, syöttösolujen aktivaatio -oireyhtymä ja posturaalinen ortostaattinen takykardiaoireyhtymä. Halsey ilmoitti tammikuussa 2021 odottavansa ensimmäistä lastaan. == Diskografia == === Studioalbumit === * Badlands (2015) * Hopeless Fountain Kingdom (2017) * Manic (2020) * If I Can’t Have Love, I Want Power (2021) === EP:t === * Room 93 (2014) * Room 93: The Remixes (2015) * Room 93: 1 Mic 1 Take (2015) * Complementary Colors (2016) == Lähteet == Luokka:Afroamerikkalaiset Luokka:Amerikanirlantilaiset Luokka:Amerikanitalialaiset Luokka:Vuonna 1994 syntyneet Luokka:Yhdysvaltalaiset laulajat Luokka:Elävät henkilöt
Toijala (täsmennyssivu)

Toijala tarkoittaa seuraavia asioita: ;paikkoja: * Toijala, entinen kaupunki nykyisen Akaan alueella * Toijala, nykyisen Akaan kaupungin ja entisen Toijalan kaupungin keskustaajama *Toijalan rautatieasema, risteysasema Akaan Toijalassa * Toijala, kylä entisen Halikon kunnan alueella Salossa ;henkilöitä: * Anneli Toijala (s. 1930), suomalainen kirjailija * Heikki Toijala (1845–1911), suomalainen maanviljelijä ja valtiopäivämies * Jukka Toijala (s. 1972), suomalainen koripalloilija ja valmentaja
Danielle Williams

Danielle Gracia Williams (s. 14. syyskuuta 1992 St. Andrew) on jamaikalainen aitajuoksija, joka kilpailee 100 metrin aitajuoksussa. Williams on 167 senttimetriä pitkä ja painaa 59 kilogrammaa.http://www.gwangju2015.kr/IRS/eng/zb/engzb_athletics_biography_overview_n6301306_williams_danielle_gracia.htm Williams saavutti hieman yllättäen MM-kultaa vuoden 2015 MM-kilpailuista Pekingistä ennätyksellään 12,57. Hän sai MM-pronssia Dohassa 2019 ajalla 12,47. Eugenen MM-kilpailuissa 2022 hän sijoittui kuudenneksi. Budapestin MM- kilpailuissa 2023 hän voitti toisen maailmanmestaruutensa tuloksella 12,43. Vuosien 2013 ja 2017 MM-kilpailuissa hän selviytyi semifinaaleihin. Vuoden 2015 kesäuniversiadeista Gwangjusta Williams saavutti kultaa ja vuoden 2013 kesäuniversiadeista Kazanista pronssia. Gold Coastin Kansainyhteisön kisoissa 2018 hän sai hopeaa. Hän voitti samana vuonna maanosien cupin. Williams juoksi Keski-Amerikan ja Karibian ennätyksen 12,32 Lontoossa 20. heinäkuuta 2019. == Ennätykset == === Ulkoradat === Laji Tulos Paikka Päivä 100 metrin aitajuoksu 12,32 Lontoo 20. heinäkuuta 2019 === Sisäradat === Laji Tulos Paikka Päivä 60 metrin aitajuoksu 7,75 Clemson 11. helmikuuta 2022 == Lähteet == Luokka:Jamaikalaiset pika-aitajuoksijat Luokka:Vuonna 1992 syntyneet Luokka:Elävät henkilöt
Saidy Janko

Saidy Janko (s. 22. lokakuuta 1995 Zürich) on sveitsiläinen jalkapalloilija, joka edustaa [sveitsiläistä Young Boysia lainalla portugalilaisseura Portosta. Oikeajalkainen Janko on pelipaikaltaan oikea laitapuolustaja.http://www.transfermarkt.co.uk/saidy- janko/profil/spieler/196435 == Ura == === Seurajoukkueura === Janko aloitti uransa kotikaupunkinsa FC Zürichissä. Vuonna 2013 hän siirtyi englantilaisseura Manchester Unitedin juniorijoukkueeseen. Seuran edustusjoukkueen paidassa hän pelasi vain yhdessä Englannin liigacupin ottelussa elokuussa 2014.http://nr.soccerway.com/players/saidy-janko/311877/ Kevätpuoliskon kaudesta 2014–2015 Janko oli lainassa Englannin mestaruussarjan Bolton Wanderersissa pelaten kymmenen ottelua ja tehden yhden maalin. Heinäkuussa 2015 Janko siirtyi Skotlannin valioliigan Celtic FC:hen. === Maajoukkueura === Sveitsiläis-italialaisen äidin ja gambialaisen isän lapsi Janko voi edustaa aikuisten maajoukkuetasolla joko Sveitsiä tai Gambiaa. Hän on kuitenkin pelannut lähes kaikissa Sveitsin nuorten maajoukkueissa, viimeisimpänä alle 21-vuotiaiden maajoukkueessa.http://www.transfermarkt.co.uk/saidy- janko/nationalmannschaft/spieler/196435 == Lähteet == Luokka:Sveitsiläiset jalkapalloilijat Luokka:Vuonna 1995 syntyneet Luokka:Elävät henkilöt
The Hunting Party Tour

The Hunting Party Tour on yhdysvaltalaisen alternative rock -yhtye Linkin Parkin yhdestoista konserttikiertue THE HUNTING PARTY TOUR – NORTH AMERICA 2015 Linkin Park 3.11.2014Linkin Park Announce The Hunting Party Tour with Rise Against and Of Mice & Men Revolver 3.11.2014 Se käynnistettiin yhtyeen kuudennen studioalbumin, The Hunting Party (2014), tukemiseksi. Kiertue julkistettiin virallisesti 23. marraskuuta 2014. Sen ensimmäinen osa nimellä European Tour alkoi 30. toukokuuta 2014 Lissabonissa, Portugalissa, ja päättyi 14. kesäkuuta Castle Doningtonissa, Englannissa, jossa he soittivat Hybrid Theory -albumin kokonaisuudessaan. Kiertueella esiintyi vierailevia jäseniä yhtyeistä Of Mice & Men ja Rise Against. 15. tammikuuta 2015 yhtye aloitti The Hunting Partyn maailmankiertueen, jonka ensimmäinen osa oli Pohjois- Amerikassa. Indianapolisissa kesken esiintymisen Chester Bennington loukkasi jalkansa, joka johti Pohjois-Amerikan kiertueen perumiseen.THE HUNTING PARTY TOUR - CANCELLED Linkin Park, 20.1.2015Linkin Park Cancel 'Hunting Party' Tour Following Injury Rolling Stone 21.1.2015Linkin park cancel remaining Hunting Party tour dates Kerrang!Linkin Park cancels tour Dunk in Donut Yhtye jatkoi esiintymisiä 9. toukokuuta 2015 esiintyen Rock in Riossa, Las Vegasissa. Linkin Park esiintyi Himoksella, Jämsässä 31. elokuuta 2015 osana kiertuetta. == Lähteet == == Aiheesta muualla == * Virallinen sivusto Luokka:Linkin Park Luokka:Vuoden 2014 konserttikiertueet Luokka:Vuoden 2015 konserttikiertueet
Miguel Cid

Miguel José Ferreira Andrade Cid (s. 21. toukokuuta 1992 Porto) on portugalilainen jalkapalloilija. Pelipaikaltaan hän on puolustava keskikenttäpelaaja. Cid edustaa Suomen Ykkösessä pelaavaa PS Kemiä. Cidin ensimmäiset seurat aikuistasolla olivat Gondomar (2011–2012) ja SC Coimbrões (2012). Kesällä 2012 hän siirtyi Boavistaan, jossa hän joukkueen noustua pääsarjaan pelasi kolme Primeira Ligan ottelua kauden 2014–2015 alussa. Helmikuussa 2015 hänet lainattiin Latvian pääsarjassa Virslīgassa pelaavaan Daugavpilsiin. Siellä Cid pelasi kymmenen liigaottelua, joissa teki yhden maalin. Elokuussa 2015 Cid siirtyi Suomen Ykkösessä pelaavaan PS Kemiin.kymppipaikka.fi == Lähteet == Luokka:Portugalilaiset jalkapalloilijat Luokka:Vuonna 1992 syntyneet Luokka:Elävät henkilöt
Yhdysvaltain avoin tennisturnaus 2015

Vuoden 2015 Yhdysvaltain avoin tennisturnaus pelattiin 31. elokuuta – 13. syyskuuta 2015 Queensissä, New Yorkissa. Se oli kaikkiaan 135. Yhdysvaltain avoin tennisturnaus ja vuoden neljäs Grand Slam -turnaus. Marin Čilić oli miesten kaksinpelin puolustava mestari ja Serena Williams naisten kaksinpelin puolustava mestari. Molemmat hävisivät tänä vuonna ottelunsa välierissä. Miesten kaksinpelin voitti Novak Đoković ja naisten kaksinpelin Flavia Pennetta. == Sijoitetut pelaajat == === Miesten kaksinpeli === # Novak Đoković (mestari) # Roger Federer (loppuottelu) # Andy Murray (4. kierros) # Kei Nishikori (1. kierros) # Stanislas Wawrinka (välierät) # Tomáš Berdych (4. kierros) # David Ferrer (3. kierros) # Rafael Nadal (3. kierros) # Marin Čilić (välierät) # Milos Raonic (3. kierros) # Gilles Simon (1. kierros) # Richard Gasquet (puolivälierät) # John Isner (4. kierros) # David Goffin (3. kierros) # Kevin Anderson (puolivälierät) # Gaël Monfils (1. kierros) # Grigor Dimitrov (2. kierros) # Feliciano López (puolivälierät) # Jo-Wilfried Tsonga (puolivälierät) # Dominic Thiem (3. kierros) # Ivo Karlović (2. kierros) # Viktor Troicki (3. kierros) # Roberto Bautista Agut (4. kierros) # Bernard Tomic (3. kierros) # Andreas Seppi (3. kierros) # Tommy Robredo (3. kierros) # Jérémy Chardy (4. kierros) # Jack Sock ( 2. kierros) # Philipp Kohlschreiber (3. kierros) # Thomaz Bellucci ( 3. kierros) # Guillermo García-López (3. kierros) # Fabio Fognini (4. kierros) === Naisten kaksinpeli === # Serena Williams (välierät) # Simona Halep (välierät) # Marija Šarapova (vetäytyi) # Caroline Wozniacki (2. kierros) # Petra Kvitová (puolivälierät) # Lucie Šafářová (1. kierros) # Ana Ivanović (1. kierros) # Karolína Plíšková (1. kierros) # Garbiñe Muguruza (2. kierros) # Carla Suárez Navarro (1. kierros) # Angelique Kerber (3. kierros) # Belinda Bencic (3. kierros) # Jekaterina Makarova (4. kierros) # Timea Bacsinszky (1. kierros) # Agnieszka Radwańska (3. kierros) # Sara Errani (3. kierros) # Elina Svitolina (3. kierros) # Andrea Petkovic (3. kierros) # Madison Keys (4. kierros) # Viktoryja Azarenka (puolivälierät) # Jelena Janković (1. kierros) # Samantha Stosur (4. kierros) # Venus Williams (puolivälierät) # Sabine Lisicki (4. kierros) # Eugenie Bouchard (4. kierros) # Flavia Pennetta (mestari) # Alizé Cornet (1. kierros) # Irina-Camelia Begu (1. kierros) # Sloane Stephens (1. kierros) # Svetlana Kuznetsova (1. kierros) # Anastasija Pavljutšenkova (2. kierros) # Anna Karolína Schmiedlová (3. kierros) *
Julius Wellhausen

Julius Wellhausen (17. maaliskuuta 1844 Hameln – 7. tammikuuta 1928 Göttingen) oli saksalainen orientalisti ja raamatuntutkija. Hän toimi teologian professorina Greifswaldin yliopistossa, itämaisten kielten professorina Hallen yliopistossa sekä heprean kielen professorina Marburgin ja Göttingen yliopistoissa. Wellhausen on kirjoittanut teoksia, jotka käsittelevät mm. Israelin historiaa, Uutta testamenttia ja Arabian niemimaata. Wellhausen tutki Raamatun tekstien alkuperää. Hänet tunnetaankin yhtenä nelilähdeteorian kehittäjistä. Wellhausenin mukaan juutalaisten toora eli kristittyjen Raamatun viisi Mooseksen kirjaa koostuu neljästä alun perin erillisestä lähteestä, joista käytetään nimityksiä Jahvisti (J), Elohisti (E), Deuteronomium (D) ja Pappiskirja (P). Wellhausen ei ollut ensimmäinen, joka käytti jakoa neljään itsenäiseen lähteeseen, mutta hän osoitti, että niiden oikea kirjoitusjärjestys oli ”JEDP” Wellhausenin kronologian mukaisesta nelilähdeteoriasta tuli tämän jälkeen Mooseksen kirjojen alkuperästä noin sadaksi vuodeksi yleisesti hyväksytty tieteellinen teoria. Vasta 1970-luvun lopulla tieteellinen konsensus alkoi murtua, ja rinnalle kehitettiin muitakin teorioita. == Merkittäviä teoksia == *Geschichte Israels in zwei Bänden (1878) *Prolegomena zur Geschichte Israels (1883) *Die Komposition des Hexateuchs und der historischen Bücher des Alten Testaments (1885) *Israelitische und jüdische Geschichte (1894) *Skizzen und Vorarbeiten (1884—99) == Lähteet == Luokka:Vuonna 1844 syntyneet Luokka:Vuonna 1928 kuolleet Luokka:Saksalaiset teologit Luokka:Saksalaiset kielitieteilijät Luokka:Islamin tutkijat
David Silva (kapverdeläinen jalkapalloilija)

David Mendes da Silva (s. 10. marraskuuta 1986 Coimbra, Portugali) on kapverdeläinen jalkapalloilija. Pelipaikaltaan hän on vasen laitalinkki. Silva edusti Suomessa kaudella 2015 pääsarjassa Veikkausliigassa pelannutta Jaroa. Silva pelasi vuosina 2005–2008 Portugalin kolmanneksi korkeimmalla sarjatasolla edustaen Porton kakkosjoukkuetta ja Tourizensea. Vuosina 2008–2010 hän pelasi Bulgarian pääsarjassa A PFG:ssä – 15 ottelua Lokomotiv Mezdrassa ja 13 ottelua TsSKA Sofiassa. Osan kaudesta 2009–2010 Silva pelasi lainalla Espanjan Segunda Divisiónissa Castellónissa. Kaudet 2010–2011 ja 2011–2012 Silva pelasi Kilmarnockissa, jota hän edusti 45 Skotlannin Valioliigan ottelussa. Kaudella 2012–2013 hän pelasi portugalilaisessa Olhanensessa 13 Primeira Ligan ottelua. Kauden 2013–2014 ensimmäisen puoliskon Silva oli pelaamatta. Hän palasi tammikuussa 2014 Kilmarnockiin, jossa pelasi loppukauden aikana kolme liigapeliä. Kaudella 2014–2015 Silva ei pelannut missään. Elokuussa 2015 Silva teki loppukauden kattavan sopimuksen Suomen pääsarjassa Veikkausliigassa pelaavan Jaron kanssa.veikkausliiga.com Kaudella 2016 Silva siirtyi Tahimaahan ja edusti kaudella 2016 Bangkok DC:tä ja kaudella 2017 Songkhla United FC:tä. Silva edusti vuosina 2012–2013 Kap Verden maajoukkuetta kuudessa A-maaottelussa. == Lähteet == Luokka:Kapverdeläiset jalkapalloilijat Luokka:Vuonna 1986 syntyneet Luokka:Elävät henkilöt
Republic Records

Republic Records on yhdysvaltalainen levy-yhtiö New Yorkista, ja se on yksi Universal Music Groupin tytäryhtiöistä. Republic Records keskittyy lähinnä pop-, rock- ja hip-hop-musiikkiin. Yhtiön ensimmäinen läpimurtojulkaisu oli yhdysvaltalaiselta punk-yhtye Bloodhound Gangilta. Levy-yhtiön perustivat Monte Lipman ja Avery Lipman vuonna 1995. == Tunnettuja artisteja ja yhtyeitä == * Amy Winehouse (✝) * Taylor Swift * Nicki Minaj * Lorde * Drake * Lil Wayne * 3 Doors Down * PSY * Nickelback * Soundgarden * Volbeat * Ariana Grande * Post Malone * The Weeknd * BTS * Twice * Itzy * Stray Kids == Lähteet == == Aiheesta muualla == * Virallinen sivusto Luokka:Universal Music Group Luokka:Yhdysvaltalaiset levy-yhtiöt
Oaklandin yliopisto

Oaklandin yliopisto (Oakland University, OU) on Yhdysvaltojen Michiganin osavaltiossa toimiva julkisrahoitteinen yliopisto. Sen lähes 6 neliökilometrin kampus sijaitsee kaakkois-Michiganin kaupungeissa Auburn Hills ja Rochester Hills noin 50 kilometriä pohjoisluoteeseen Detroitista. Vuonna 1957 perustettu yliopisto toimi aluksi osana Michiganin valtionyliopistoa nimellä Michican State University – Oakland, kunnes vuonna 1963 se sai nimen Oakland University ja vuonna 1970 sai täyden itsenäisyyden. Yliopiston urheilujoukkueet tunnetaan nimellä Golden Grizzlies. ==Tiedekunnat== *College of Arts and Sciences, humanistiset ja luonnontieteet *School of Business Administration, liiketaloustieteet *School of Education and Human Services, kasvatustieteet *School of Engineering and Computer Science, tekniikka *School of Health Sciences, terveystiede *School of Nursing, hoitotieteet *William Beaumont School of Medicine, lääketiede ==Tunnettuja alumneja== * Regina Carter, jazzviulisti * Robert Englund, näyttelijä * Jasna Fazlić, pöytätennispelaaja * David Hasselhoff, näyttelijä * Rawle Marshall, koripalloilija * Elizabeth Reaser, näyttelijä * Nicole Wilkins, fitness-urheilija ==Kuvia== File:Meadowbrook 2015.jpg|Meadowbrook Hall File:ElliottTower2.JPG|Elliott Tower File:Ou at udm basketball feb 13 2017.jpg|Koripalloareena HHBOU.JPG|Terveystieteiden laitos Luokka:Michiganin yliopistot ja korkeakoulut
Bauer Media

Bauer Media viittaa seuraaviin asioihin: * Bauer Media Group, saksalainen mediayhtiö * Bauer Media, suomalainen mediayhtiö, osa edellä mainittua
Stargazy pie

Stargazy pie on cornwallilainen piirakka, joka on tehty sardiineista, kananmunista ja perunasta sekä päällystetty taikinakuorella. Vaikka piirakasta on useita eri muunnelmia kalavaihtoehtoineen, sen ainutlaatuinen piirre on kuoren läpi ulos työntyvät kalanpäät ja joskus pyrstötkin. Kalat näyttävät katsovan kohti taivasta, mistä englanninkielinen nimi onkin peräisin. Piirakan uskotaan olevan peräisin Mouseholen kylästä Cornwallista, ja sitä syödään perinteisesti Tom Bawcock’s Eve -festivaalin aikaan tarkoituksena juhlistaa Tom Bawcockin sankarillisesti talvimyrskyssä pyydystämää kalansaalista. == Piirakan kuvaus == Stargazy pie -piirakka on taikinapohjainen kalapiirakka, joka perinteisesti täytetään kokonaisilla sardiineilla. Tärkeintä on, että sardiinien päät jätetään koskemattomiksi ja että ne työntyvät taikinakuoren läpi näyttäen siltä kuin katselisivat tähtiä. Kalojen sijainnin ansiosta niistä paiston aikana tihkuva rasva valuu taikinan päälle antaen näin piirakalle kosteutta ja täyteläisemmän maun. Julkkiskokki Rick Stein esitti, että sardiinin pyrstötkin pilkistäisivät taikinakuoren läpi näyttäen siltä kuin kalat hyppäisivät vedestä. == Lähteet == Luokka:Kalaruoat Luokka:Cornwall Luokka:Englantilainen keittiö
Lands’ End

Lands’ End on yhdysvaltalainen vaatemerkki ja vaatteiden postimyyntiyritys. Yrityksen perusti Gary Comer vuonna 1963http://www.landsend.com/aboutus/heritage/founder/ . Sears, Roebuck and Company hankki Lands’ Endin omistukseensa vuonna 2002. Lands’ End irtaantui Sears Holdingsista itsenäiseksi pörssissä noteerattavaksi yritykseksi vuonna 2014. Lands’ Endin tuotteita myydään Sears-tavarataloissa. Yritys tarjoaa myös logoin kirjailtuja työuniformuja yrityksille ja koulupukuja oppilaitosten oppilaille. Vuonna 2015 yritys sai uuden toimitusjohtajan, Federica Marchionnin. Marchionni irtisanoutui syyskuun lopussa 2016. ==Lähteet== ==Aiheesta muualla== * Lands’ Endin viralliset kotisivut Luokka:Yhdysvaltalaiset yritykset
Panhard Dyna Z

thumb|300px|Panhard Dyna Z Panhard Dyna Z on vuosina 1954–1959 valmistettu alemman keskiluokan automalli. Dyna Z on Panhardille tyypilliseen tapaan etuvetoinen. Dynan moottori on ilmajäähdytteinen nelitahtinen kaksisylinterinen 851 cm³ bokserimoottori, jonka teho on 31 kW (42 hv, DIN). Dyna Z:n vuosimalleissa 1954-55 oli itsekantava alumiinikori, mutta korin materiaali vaihtui vuodesta 1956 alkaen kustannussyistä teräkseen. Samalla myös auton paino nousi 710 kilosta 790 kiloon, vaikka konepelti, ovet sekä takaluukku jäivät alumiinisiksi vuoden 1956 mallissakin. Korimallit ovat kaksi- tai neliovinen sedan sekä harvinaisina korimalleina kaksiovinen avoauto ja avolava-auto (pickup). Korimallin erikoisuutena ovat takaa saranoidut etuovet eli ne ovat niin sanottuja kaappariovia.Tekniikan Maailma 1/1956, koeajo. Epätyypillistä oli myös yhtenä kokonaisuutena nouseva, takaosastaan saranoitu keula. Ohjaamossa mittarit ja nappulat on keskitetty ohjaustangon ympärille. Mittareita ovat nopeusmittari, matkamittari trippimittareineen, polttoainemittari sekä ampeerimittari. Ovet eivät ole kovin tiiviitä, sillä sateella niiden pieliin kertyy vettä. Etuvetoisen Panhardin ajo-ominaisuudet ovat vakaat. Kaarreajossa auto pysyy hyvin kuljettajan tahtomalla reitillä. Ohjaus on nopea. Kevyt takaosa saattaa kuitenkin talviajossa olla levoton. Tekniikan Maailman 1/1956 koeajossa Panhard Dyna kiihtyi 0–50 km/h 7,2 sekunnissa, 0–80 km/h 14,5 sekunnissa ja 0-100 km/h 26 sekunnissa. 0-1000 metrin kiihdytysaika oli 43 sekuntia. Nämä kiihtyvyysluvut saavutettiin alumiinikorisella vuoden 1955 mallilla. Myöhempien vuosimallien teräskori nosti omapainon 710 kilosta 790 kiloon, jolloin vastaavasti kiihtyvyys heikkeni. 1955 mallin huippunopeus on 130 km/h. Suomessa oli vuoden 1955 lopussa noin 100 Panhardia, joista 60 uusia Dyna Z-malleja ja loput 40 vanhempia Dyna X-malleja. Panhard Dyna (Z) maksoi Suomessa vuonna 1956 650 000 markkaa. Dyna Z:n seuraaja oli Panhard PL 17. == Mitat == Pituus 4 580 mm Leveys 1 668 mm Korkeus 1 550 mm Akseliväli 2 570 mm Raideleveys (edessä / takana) 1 300 mm / 1 300 mm Omapaino 710 kg (1954–55), 790 kg (1956-59) == Lähteet == == Aiheesta muualla == Luokka:Panhard Luokka:1950-luvun autot
Lauri Erik Hanstén

Lauri Erik Hanstén (15. huhtikuuta 1896 Jyväskylä – 3. helmikuuta 1967 Nurmijärvi)Hansténin kuolinilmoitus (maksullinen artikkeli) Helsingin Sanomat 11.2.1967, HS Aikakone. Viitattu 8.3.2018. oli suomalainen arkkitehti. Rakennushallituksessa työskennelleen Hansténin tunnetuin työn on vuonna 1928 Helsinkiin valmistunut Vallilan työväentalo, joka on sittemmin purettu. Lisäksi hän on piirtänyt muun muassa Orimattilan kaupungintalon sekä lukuisia koulurakennuksia eri puolille maata. Osan suunnittelussa oli mukana myös hänen puolisonsa Kitty Hanstén (o.s. Nyberg, 1896–1996). L. E. Hansténin veli oli arkkitehti Paavo Hanste (1900–1956). == Töitä == *Vallilan työväentalo, Helsinki, 1928 (purettu 1972) *Pajalahden koulu, Helsinki, 1930 *Munkkiniemen paloasema (nyk. Munkkiniemen nuorisotalo), Helsinki, 1931 *Orimattilan kaupungintalo, Orimattila, 1937 *Hyvinkään taidetalo (ent. Yhteiskoulu), Hyvinkää, 1938 *Munkkiniemen ala-aste, Helsinki, 1939 *Pellon keskuskansakoulu, Pello, 1947 *Virkby skola, Lohja, 1949 *Alavieskan kansakoulu, Alavieska, 1953 *Länkipohjan koulu, Jämsä, 1953 *Ristin koulu, Lohja, 1954 *Väihkylän koulu, Sysmä, 1955 == Lähteet == Luokka:Suomalaiset arkkitehdit Luokka:Vuonna 1896 syntyneet Luokka:Vuonna 1967 kuolleet
Masira

Masira () on Omanin itäosassa, Arabianmeressä sijaitseva, lokakuussa 2011 perustettuun Ash-Šarqiyyan eteläisen kuvernoraatiin kuuluva saari, jolla on Omanin aluehallinnon 2. tason piirikunnan eli wilayan asema. Masiran saarella on pituutta 65 kilometriä ja leveyttä noin 14 kilometriä. Pääosin se on aavikkoa. Saaren erottaa mantereesta kapea Masiransalmi (Turat Maṣīra). Masiran strateginen merkitys oli aiemmin suurempi, sillä saaren pohjoispäässä on aiemmin, 1970-luvulle saakka brittien ja Yhdysvaltojen käytössä ollut, nykyisin Omanin ilmavoimen käytössä oleva sotilaslentoasema. Saaren rannikolla asustaa suuria kilpikonnayhteisöjä. Keskuksena toimii Hilfin kaupunki (8 467 as., 2010; myös nimellä Ras-Hilf) saaren pohjoisosassa, lentoaseman lounaispuolella. Omanin pääkaupunki Masqatiin sijaitsee linnuntietä 350 kilometriä Masiran saarelta pohjoiseen. Masiran (wilauan) väkiluku on kehittynyt seuraavasti: 9 292 (VL 2003), 8 726 (VL 2010) ja 12 825 (2013), joista omanilaisia oli 59,5 prosenttia. Masirah 76.jpg|Masiran saaren kartta. جزيرة مصيرة 2013-11-13 04-27.jpeg|Näkymä rannalle, kuvassa näkyy muun muassa valvontatutkan kupu. USMC-18089.jpg|Yhdysvaltain merivoimien helikopteri ja sotilaita Irakin sodan aikaan. Masirah Island Ferry 2.jpg|Autolautta mantereelta. Masirah Island4.jpg|Kalastusaluksia satamassa. ==Lähteet== == Aiheesta muualla == *Masirah, Oman (worldweather.wmo.int) *Peter Carty, 4.9.2010: Oman's desert island (theguardian.com) *Introducing Masirah (lonelyplanet.com) Luokka:Omanin maantiede
Martti Vaula

Martti Viktor Vaula (ent. VikbäckTyrvään yhteiskoulu – Vammalan lukio 1904–1979 (matrikkeli), s. 137. Vammala: Vammalan lukio, 1979. ISBNN 951-95031-7-X., 11. marraskuuta 1891 Keuruu – 11. huhtikuuta 1959 Helsinki)Martti Vaulan kuolinilmoitus (maksullinen artikkeli) Helsingin Sanomat 12.4.1959, HS Aikakone. Viitattu 27.3.2018. oli suomalainen filosofian kandidaatti, lyseon lehtori ja oppikirjojen tekijä. Martti Vaulan vanhemmat olivat leipuri Johan Viktor Vikbäck ja Julia Aurora Andelin. Hän kirjoitti ylioppilaaksi Tampereen klassillisesta lyseosta vuonna 1909 ja valmistui filosofian kandidaatiksi Helsingin yliopistosta vuonna 1914. Hän toimi suomen kielen ja historian opettajana Haapamäen yhteiskoulussa vuosina 1915–1917, Tyrvään yhteiskoulussa vuosina 1917–1918 ja Oriveden kansanopistossa vuosina 1918–1919. Vaula on Länsi-Suomen kansanopiston johtajana Huittisissa 1919–1920 ja sen jälkeen Helsingin suomalaisessa normaalilyseossa historian sijaisopettajana 1920–1922, latinan ja suomen tuntiopettajana 1925–1927 sekä suomen, historian ja yhteiskuntaopin apulaislehtorina 1931–1947 ja suomen kielen vanhempana lehtorina 1947–1954.Norssin historia : Perinteen jatkajat; vakituinen opettajakunta 1937Norssin historia : Perinteen jatkajat; vakituinen opettajakunta 1947 Vaula kirjoitti suomen kielen ja kirjallisuuden aloilta oppikirjoja sekä artikkeleita muun muassa Virittäjä-lehteen. == Teoksia == * Määrittää ja määrite. Virittäjä 3/1938 * Suomen kielioppi sekä tyyli- ja runo- opin alkeet : oppikouluille ja seminaareille ; kirj. Lauri Kettunen ja Martti Vaula. WSOY 1938, 12. painos 1963 * Suomen valtionoppikoulujen opettajaliitto 1917-1943. Suomen valtionoppikoulujen opettajaliitto, Vammala 1944 * Miten opettaisin kirjallisuutta 1. WSOY 1947, 2. painos 1952 * Miten opettaisin kirjallisuutta 2. WSOY 1953 ==Lähteet== Luokka:Suomalaiset opettajat Luokka:Vuonna 1891 syntyneet Luokka:Vuonna 1959 kuolleet
Näsänen

Näsänen on suomalainen sukunimi, joka on muun muassa seuraavilla henkilöillä: * Elena Näsänen (s. 1968), videotaiteilija, Suomen Taiteilijaseuran puheenjohtaja * Ilkka Näsänen (s. 1942), koripalloilija * Jyrki Näsänen (s. 1947), elokuvaohjaaja * Perttu Näsänen (1940–2012), taidemaalari * Raimo Näsänen (s. 1952), kodinkonekauppias ja autourheilija * Reino Näsänen (1908–1994), kemisti ja professori
Takayuki Tanii

Takayuki Tanii (, s. 14. helmikuuta 1983 Namerikawa) on japanilainen kävelijä. Tanii saavutti Bygdoszczin alle 18-vuotiaiden MM-kilpailuissa 1999 pronssia 10 000 metrin kävelyssä ajalla 42.40.86. Hän oli samalla matkalla seitsemäs alle 20-vuotiaiden MM-kilpailuissa Kingstonissa 2002. Ateenan olympialaisissa 2004 hän sijoittui 20 kilometrin kävelyssä 15:nneksi. Hän voitti kultaa Aasian kävelymestaruuskilpailujen 20 kilometrillä 2007 ajalla 1.21.09. Tanii sijoittui 50 kilometrin kävelyssä yhdeksänneksi MM-kilpailuissa Daegussa 2011 ja Moskovassa 2013. Hän voitti kultaa 50 kilometrin kävelyssä Incheonin Aasian kisoissa 2014 ajalla 3.40,19. Hän saavutti pronssia 50 kilometrin kävelyssä Pekingin MM-kilpailuissa 2015 ajalla 3.42.55. == Henkilökohtaiset ennätykset == Laji Tulos Paikka Päivä 5 000 metrin kävely 19.36,78 Amagasaki 19. toukokuuta 2013 10 000 metrin kävely 40.03,42 Jokohama 6. heinäkuuta 2003 10 kilometrin kävely 39.56 Kobe 16. helmikuuta 2014 20 kilometrin kävely 1.20.39 Kobe 25. tammikuuta 2004 35 kilometrin kävely 2.34.43 Lontoo 11. elokuuta 2012 50 kilometrin kävely 3.40.19 Incheon 1. lokakuuta 2014 == Lähteet == Luokka:Japanilaiset kävelijät Luokka:Vuonna 1983 syntyneet Luokka:Elävät henkilöt
Hokkus Pokkus Mikko Mallikas

Hokkus Pokkus Mikko Mallikas (Hokus pokus, Albert Åberg) on Torill Koven ohjaama ruotsalais-norjalais-tanskalainen animaatioelokuva vuodelta 2013. Se perustuu ruotsalaisen Gunilla Bergströmin lastenkirjojen päähahmoon Mikko Mallikas. Elokuvan käsikirjoituksen ovat tehneet Tora Berg ja Hans Åke Gabrielsson. == Ääninäyttelijät == Suomenkielinen ääninäyttelijä Rooli Samuel Motsakov (dialogi) Tommi Bäckman (laulu) Mikko Mallikas Samuel Motsakov Mulperi (Mikon mielikuvituskaveri) Heikki Sankari Isä Veikko Honkanen Kustaa Katja Aakkula Singoalla Iris Kovalainen Milla Rebekka Ilmivalta Sonja Sampo Kovalainen Vikke Tommi Bäckman Pete Riku Leskinen Jaska Katja Sirkiä Ane Brunin laulu Rinna Paatso Koiranomistaja Suomenkielisen dialogin on kääntänyt Marko Hartama ja sen ovat ohjanneet Magnus Axberg ja Markus Degerman. == Lähteet == * Elokuvan lopputekstit * Luokka:Vuoden 2013 elokuvat Luokka:Norjalaiset animaatioelokuvat Luokka:Lastenkirjoihin perustuvat elokuvat
Maraton yleisurheilun maailmanmestaruuskilpailuissa

Maratonjuoksu on ollut Yleisurheilun MM-kilpailuiden ohjelmassa ensimmäisistä MM-kilpailuista lähtien. Menestynein maa MM-kilpailujen maratonissa on ollut Kenia. == Mitalistit == === Miehet === === Naiset === == Lähteet == *
IHF Super Globe

IHF Super Globe on käsipalloturnaus johon osallistuvat maanosien seurajoukkueet, jotka ovat voittaneet edellisen kauden oman maanosansa seurajoukkueiden mestaruuden. Eniten mestaruuksia on espanjalaisilla FC Barcelonalla jolla on 3 mestaruutta. == Loppuottelut == Kausi Voittaja Tulos 2. sija Kaupunki 1997 CB Cantabria 30–29 Drammen HK Wien 2002 Al Sadd Ei pudotuspelejä SC Magdeburg Doha 2007 BM Ciudad Real Ei pudotuspelejä El Ahli Kairo 2010 BM Ciudad Real 30–25 Al Sadd Doha 2011 THW Kiel 28–25 BM Ciudad Real Doha 2012 BM Atletico de Madrid 28–23 THW Kiel Doha 2013 FC Barcelona 27–25 HSV Hamburg Doha 2014 FC Barcelona 27–25 Al Sad Doha 2015 Füchse Berlin 28–27 (ja) MKB Veszprém Doha 2016 Füchse Berlin 29–28 Paris Saint-Germain Doha 2017 FC Barcelona 29–25 Füchse Berlin Doha 2018 FC Barcelona 29–24 Füchse Berlin Doha 2019 FC Barcelona 34–32 THW Kiel Dammam 2021 SC Magdeburg 33–28 FC Barcelona Jedda 2022 SC Magdeburg 41–39 (ja) FC Barcelona Dammam 2023 SC Magdeburg 34–32 (ja) Füchse Berlin Dammam 2024 KC Veszprém 34–33 (ja) SC Magdeburg Egyptin uusi pääkaupunki Luokka:Käsipallokilpailut
Vuoden 2015 Atlantin hurrikaanikausi

Vuoden 2015 Atlantin hurrikaanikausi käsittää hurrikaanit ja niitä heikommat trooppiset myrskyt, joita nimettiin Atlantilla 1. kesäkuuta – 29. marraskuuta 2015. Kaudesta ennustettiin etukäteen hiukan keskimääräistä rauhallisempaa. Nimettäviä myrskyjä ennustettiin tulevan 6–11, kun lopullinen lukumäärä oli 11. Pitkän ajan keskiarvo on 12. Hurrikaaneiksi myrskyistä voimistui neljä, kun keskiarvo on kuusi hurrikaania vuodessa. Nimet valittiin esiintymisjärjestykessä etukäteen valitulta listalta.http://www.nhc.noaa.gov/aboutnames.shtml#atl Matalapaine on trooppinen, jos siinä ei ole keskileveysasteiden matalapaineille tyypillistä rintamarakennetta ja se on silti aktiivinen yli 24 tuntia ja jos se muodostuu tropiikissa tai subtropiikissa. Sitä sanotaan trooppiseksi myrskyksi, jos sen tuulennopeuden suurin minuutin keskiarvo kymmenen metrin korkeudella on yli 17 m/s, ja hurrikaaniksi, jos tuuli ylittää 33 m/s.What is a tropical disturbance, a tropical depression, or a tropical storm ? Frequently Asked Questions] NOAA AOML == Myrskyt == Vuoden 2015 nimetyt myrskyt nimi aktiivinen luokka Trooppinen myrsky Ana toukokuu Trooppinen myrsky Bill kesäkuu Trooppinen myrsky Claudette heinäkuu Hurrikaani Danny 20.–24. elokuuta 3 Trooppinen myrsky Erika 25.–29. elokuuta Hurrikaani Fred 30. elokuuta – 6. syyskuuta 1 Trooppinen myrsky Grace 5.–9. syyskuuta Trooppinen myrsky Henri 9.–11. syyskuuta Trooppinen myrsky Ida 18.–27. syyskuuta Hurrikaani Joaquin 28. syyskuuta – 8. lokakuuta 4 Hurrikaani Kate 9.–12. marraskuuta 1 == Lähteet == *
Ilmari Paasio

Toivo Paavo Ilmari Paasio (31. maaliskuuta 1906 Savonlinna – 15. huhtikuuta 1941 Helsinki) oli suomalainen filosofian tohtori, kasvitieteen dosentti ja lyseon lehtori. Paasio väitteli tohtoriksi 1933, kasvitiedettä käsitelleen väitöskirja nimi oli Über die Vegetation der Hochmoore Finnlands. Hän toimi Helsingin yliopiston propedeuttisen kasvitieteen assistenttina 1932–1933 ja dosenttina 1937–1941. Paasio oli Helsingin suomalaisen normaalilyseossa luonnonhistorian ja maantiedon vanhempana lehtorina 1937–1939 sekä vararehtorina.Norssin historia : Perinteen jatkajat; vakituinen opettajakunta 1937Norssin historia : Norssin sotilaspojatHelsingin yliopiston opettaja- ja virkamiesluettelo 1918-2000 : Systemaattinen biologia (kasvitiede) Paasio oli talvisodan aikana komppanianpäällikkönä (9/JR11) Karjalan kannaksella. Hänen päiväkirjansa tältä ajalta on julkaistu 1999. Kansallisarkisto : Biographica (kokoelma KA) : Paasio, Ilmari == Teoksia == * Tietoja Savonlinnan seudun putkilokasvistosta. Luonnon ystävä 4/1927 * Pohjois-Satakunnan soiden jäkälistä. Annales Societatis zoologicae-botanicae Fennicae Vanamo 15, 4. Societas zoologica-botanica Fennica Vanamo, Helsinki 1931 * Über die Vegetation der Hochmoore Finnlands, väitöskirja. Acta forestalia Fennica 38, 3. Suomen metsätieteellinen seura, Helsinki 1933 * Häädetkeitaan, erään länsisuomalaisen kermikeidassuon kasvillisuus. Annales botanici Societatis zoologicae-botanicae Fennicae Vanamo 6,2. Societas zoologica-botanica Fennica Vanamo, Helsinki 1935 * Suomiehen sammalkirja. Keskusmetsäseura Tapio, Helsinki 1935 * Suomen nevasoiden tyyppijärjestelmää koskevia tutkimuksia. Acta forestalia Fennica 44, 3. Suomen metsätieteellinen seura, Helsinki 1936 * Mustien maanosa : koulumaantiedon lukukirja. 1, Afrikka. Otava 1937, 2. painos 1951 * Pieni jäkälä- ja sammalkirja. Otava 1937, 2. tark. painos 1950, 3. painos 1958, 4. painos 1963, lisäpainos 1971, 6. painos 1974, 7. painos 1978 * Mongolien maanosa : koulumaantiedon lukukirja. 2, Aasia. Otava 1938, 2. painos 1951 * Zur Vegetation der eigentlichen Hochmoore Estlands. Annales botanici Societatis zoologicae-botanicae Fennicae Vanamo 11, 2. Societas zoologica- botanica Fennica Vanamo, Helsinki 1939 * Eläinoppi : oppikouluja varten 1 ; kirj. L. Arvi P. Poijärvi, Ilmari Paasio, Olavi Renkonen. Otava 1940, 2. uus. painos 1943, 17. painos 1970 * Uudet maanosat : koulumaantiedon lukukirja. 3, Amerikka, Austraalia, Tyynen meren saaristo ja Napamaat. Otava 1940, 2. painos 1951 * Zur Kenntnis der Waldhochmoore Mittelfinnlands. Acta forestalia Fennica 49, 2. Suomen metsätieteellinen seura, Helsinki 1940 * Zur pflanzensoziologischen Grundlage der Weissmoortypen. Acta forestalia Fennica 49, 3. Suomen metsätieteellinen seura, Helsinki 1941 * Sotapäiväkirja : merkintöjä 9/JR 11:n elämästä ja vaiheista sodan päivinä 30.XI.39-13.III.40 Länsi-Kannaksella ja Viipurinlahden saaristossa. Ässä-rykmentin perinnetoimikunta, Helsinki 1999 ==Lähteet== Luokka:Suomalaiset kasvitieteilijät Luokka:Suomalaiset opettajat Luokka:Vuonna 1906 syntyneet Luokka:Vuonna 1941 kuolleet
Uuno Uljas Seppä

Uuno Uljas Seppä, sukunimi vuoteen 1898 Vikman (6. marraskuuta 1885 Teuva – 3. tammikuuta 1966) oli suomalainen filosofian tohtori ja lyseon lehtori. ==Henkilöhistoria== Sepän vanhemmat olivat maanviljelijä Hiskias Wikman ja Aurora Cecilia Caselius. Hän pääsi ylioppilaaksi yksityisesti 1905 Tampereen yhteiskoulusta ja valmistui Helsingin yliopistosta filosofian kandidaatiksi 1910 sekä lisensiaatiksi ja tohtoriksi 1937. Seppä toimi Kristiinankaupungissa Kristiinan suomalaisessa yhteiskoulussa suomen kielen ja historian opettajana ja koulun rehtorina 1910–1925.Kansallisarkisto : Kristiinan yhteislyseon arkisto Hän oli Helsingin suomalaisen normaalilyseon historian, yhteiskuntaopin sekä kansantaloustieteen vanhempana lehtorina 1929–1946 sekä yliopettajana 1946–1949 ja toimi myös koulun yliopettajakunnan sihteerinä. Seppä kirjoitti artikkeleita muun muassa Uusi Suomi, Ilkka ja Ajan Suunta- lehtiin.Norssin historia : Perinteen jatkajat; vakituinen opettajakunta 1937 Seppä oli naimisissa 1910–1949 Maria (Maiju) Lucina Jussilan (k. 1949) kanssa ja vuodesta 1955 Sylvi Hakolahden kanssa.Ylioppilamatrikkeli 1905 Ensimmäisestä avioliitosta syntyneestä pojasta Urmas Uuno Uljas Sepästä (s. 1911) tuli lääketieteen ja kirurgian tohtori. == Teoksia == Nimellä U. U. Seppä: * Oppilaiden itsehallinta : Suomen oppikouluissa sekä Kristiinan suomalaisessa yhteiskoulussa 1911-1925 suoritettu kokeilu, Helsingin yliopiston väitöskirja. WSOY 1937 * Suunnitelma valistustyön järjestämiseksi Suomen puolustusvoimissa : kokemuksia ja ehdotuksia. Valtioneuvosto, Helsinki 1940 * Me odotamme uutta koulua : taistelu oikeudesta ja yhteiskunnallisesta kasvatuksesta. WSOY 1947 * Taistelu oikeudesta. WSOY 1948, teoksen Me odotamme uutta koulua eripainos ==Lähteet== Luokka:Suomalaiset kasvatustieteilijät Luokka:Suomalaiset opettajat Luokka:Vuonna 1885 syntyneet Luokka:Vuonna 1966 kuolleet
3,4-dikloorianiliini

3,4-dikloorianiliini (C6H5NCl2) on aniliinin kloorattuihin johdannaisiin kuuluva orgaaninen yhdiste. Yhdistettä käytetään orgaanisissa synteeseissä valmistettaessa muun muassa väriaineita ja maatalouskemikaaleja. == Ominaisuudet == Huoneenlämpötilassa 3,4-dikloorianiliini on harmaata tai ruskeaa kiteistä ainetta. Se on käytännöllisesti katsoen veteen liukenematonta, mutta liukenee hyvin metanoliin, etanoliin sekä dietyylieetteriin ja vähäisemmässä määrin bentseeniin ja kloroformiin.Thomas Kahl, Kai-Wilfried Schröder, F. R. Lawrence, W. J. Marshall, Hartmut Höke & Rudolf Jäckh: Aniline, Ullmann's Encyclopedia of Industrial Chemistry, John Wiley & Sons, New York, 2011. Viitattu 29.8.2015 3,4-dikloorianiliini ärsyttää voimakkaasti ihoa, silmiä ja hengitysteitä. Aineelle altistumisesta voi olla oireina yskä, pääkipu, huonovointisuus ja methemoglobiinin muodostuminen, mikä näkyy ihon sinistymisenä. == Valmistus ja käyttö == 3,4-dikloorianiliinin valmistamiseen on useita tapoja. Käytettyjä ovat muun muassa p-kloorianiliinin klooraus alumiinikloridin ja vetykloridin avulla sekä 1,2-dikloori-4-nitrobentseenin pelkistys vedyttämällä katalyyttisesti. Jälkimmäisessä tapauksessa reaktoriin pitää lisätä lisäaineita, jotka estävät dehalogenoitumisen eli klooriatomien korvautumisen vetyatomeilla. Reaktorit täytyy myös valmistaa erityisestä korroosiota kestävästä teräksestä. 3,4-dikloorianiliinista käytetään väriteollisuuden lähtöaineena esimerkiksi valmistettaessa väriainetta Pigment yellow 183 ja väriaineiden valmistuksessa käytettäviä kemikaaleja kuten 3,4-dikloorifenyyli-isosyanaattia. Yhdisteestä valmistetaan myös maatalouskemikaaleja kuten rikkaruohojen torjuntaan käytettävää propaniilia ja kosmetiikkatuotteissa antibakteerisena aineena käytettävää triklokarbaania. == Lähteet == == Aiheesta muualla == *Turvallisuus- ja kemikaalivirasto (Tukes): 3,4-Dikloorianiliini (pdf) Luokka:Aromaattiset yhdisteet
Reginn

Reginn (”Neuvonantaja”) on skandinaavisessa mytologiassa esiintyvä kääpiö, Hreidmarrin poika sekä Fafnirin ja Otrin veli. Reginn on taitava ja ovela seppä, joka tuntee taiat. Reginnistä kerrotaan Eddan Reginnin ja Fafnirin runoissa.Tynni 1980, s. 110 ja 306 Reginn kasvatti ja opetti Sigurdia. Hän kertoi Sigurdille kuinka Loki tappoi Otrin ja kuinka jumalat maksoivat Hreidmarrille verirahana Andvarilta anastetulla kullalla ja Andvaranaut- sormuksella. Loki kuitenkin kirosi kulta-aarteen ja ennusti, että se koituisi Hreidmarrin ja hänen poikiensa turmaksi. Tämän jälkeen Fafnir ja Reginn vaativat sukulaissakkoa aarteesta, mutta Hreidmarr ei suostunut siihen. Fafnir surmasi nukkuvan isänsä ja otti kaiken kullan, eikä suostunut jakamaan sitä Reginnin kanssa.Tynni 1980, s. 110-114 Reginn kysyi sisareltaan Lyngheidrilta, miten saisi isänperintönsä. Sisko neuvoi, ettei Reginn yrittäisi saada osuuttaan väkivalloin, vaan suostuttelisi Fafniria lempein sanoin jakamaan kullan. Mutta kun Sigurd tuli käymään Reginnin kartanolla, antoi Reginn hänelle takomansa Gram-miekan ja yllytti tappamaan lohikäärmeeksi muuttuneen Fafnirin. Tynni 1980, s. 114-115 Reginn ja Sigurd menivät Gnitaheidrille, jonne Fafnir oli vetäytynyt vartioimaan aarrettaan. Fafnirilla oli suojanaan kauhukypärä, jota kaikki elolliset pelkäsivät. Sigurd kaivoi kuopan Fafnirin kulkureitille ja piiloutui sinne. Fafnirin kulkiessa purolle Sigurd työnsi miekan pedon vatsaan. Sitten Sigurd ja kuoleva Fafnir keskustelivat ja Fafnir varoitti, että kulta ja kimaltelevat aarteet koituvat kerran Sigurdin surmaksi. Fafnir varoitti myös Reginnin petollisuudesta ja kuolee sitten. Piilossa ollut Reginn palasi Sigurdin luokse ja leikkasi Fafnirin sydämen irti ja joi verta haavasta. Sigurd ja Reginn kiistelivät siitä, kummalla on suurempi osa Fafnirin surmassa. Sitten Reginn pyysi Sigurdia paistamaan sydämen. Sigurd paistoi sydäntä ja kokeili onko se kypsää. Liha poltti hänen sormensa ja Sigurd pani sormen suuhunsa. Fafnirin sydänverta maistettuaan Sigurd ymmärsi lintujen puheen. Linnut sanoivat, että Reginn aikoo pettää Sigurdin. Silloin Sigurd katkaisi miekallaan Reginnin kaulan. Sitten Sigurd söi Fafnirin sydäntä ja joi sekä Fafnirin että Reginnin verta. Sen jälkeen Sigurd meni Fafnirin maan alle rakennettuun asumukseen ja otti kulta-aarteen, kauhukypärän, Hrotti-miekan, kullatun panssaripaidan ja muita kalleuksia.Tynni 1980, s. 119-130 == Lähteet == * Eddan sankarirunot. Suomentanut sekä johdannolla ja selityksillä varustanut Aale Tynni. WSOY 1980. ISBN 951-0-10173-7 === Viitteet === Luokka:Skandinaavisen mytologian kääpiöt
Mikael Dorsin

Mikael Frank Dorsin (s. 6. lokakuuta 1981 Lidingö, Ruotsi) on ruotsalainen jalkapalloilija. Pelipaikaltaan hän on vasen laitapuolustaja. Dorsin edustaa Norjan pääsarjassa Tippeligaenissa pelaavaa Rosenborgia. == Saavutukset == :Päivitetty 29. elokuuta 2015. Djurgårdens IF * Allsvenskan: 2002, 2003 * Ruotsin cup: 2002 Rosenborg * Tippeligaen (4): 2004, 2006, 2009, 2010 * Norjan Supercup: 2010 CFR Cluj * Liga I: 2007–2008 * Romanian cup: 2007–2008 == Lähteet == Luokka:Ruotsalaiset jalkapalloilijat Luokka:Vuonna 1981 syntyneet Luokka:Elävät henkilöt
100 metrin juoksu yleisurheilun maailmanmestaruuskilpailuissa

100 metrin juoksu on ollut yleisurheilun MM-kilpailuiden ohjelmassa ensimmäisistä MM-kilpailuista lähtien. Menestynein maa MM-kilpailujen 100 metrin juoksussa on ollut Yhdysvallat. == Mitalistit == === Miehet === === Naiset === == Lähteet == *
Bruno Malmio

Bruno Julius Malmio (vuoteen 1905 Malmlund; 8. helmikuuta 1883 Messukylä – 26. maaliskuuta 1966 Helsinki) oli suomalainen filosofian tohtori ja yliopettaja.Kuolleita (maksullinen artikkeli) Helsingin Sanomat 30.3.1966, HS Aikakone. Viitattu 4.4.2018. Malmion vanhemmat olivat virkatalojen tarkastaja Volter Julius Malmlund ja Matilda Angelica Grönroos. Hän oli naimisissa vuodesta 1909 Laura Maria Zengerin kanssa. Geni.com : Bruno Julius Malmio / Malmlund Malmio pääsi ylioppilaaksi 1902 ja valmistui filosofian kandidaatiksi ja maisteriksi 1907 sekä filosofian lisensiaatiksi ja tohtoriksi 1914. Hän opiskeli vuosina 1909–1913 Göttingenin yliopistossa Saksassa. Suomen sisällissodan aikana hän oli Porin rykmentin sapööriosaston päällikkönä. Malmio oli matematiikan, fysiikan ja kemian vanhempana lehtorina Heinolan alkeiskoulun jatkoluokilla 1910–1913, Porin lyseossa 1914–1922, Turun suomalaisessa lyseossa 1922–1923 sekä Helsingin tyttölyseossa 1927–1930. Hän oli myös vakausten tarkastajana 1922–1923 ja vakaustoimiston johtajana 1923–1927 sekä Helsingin keskuksen yhteiskoulun rehtorina 1927–1930. Malmio oli sitten Helsingin suomalaisen normaalilyseon matematiikan, fysiikan ja kemian yliopettajana 1930–1951.Aikalaiskirja 1934 (Projekt Runeberg)Norssin historia : Perinteen jatkajat; vakituinen opettajakunta 1937 Viimeksi hän oli valtion iltaoppikoulun lehtorina 1951–1962. Malmio toimi Matematiikan ja fysiikan opettajien liiton puheenjohtajana 1935–1951 ja liiton julkaiseman Matemaattisten Aineiden Aikakauskirjan päätoimittajana 1937–1941.Anitta Valtonen : MAOLin Helsingin kerhon säkenöivät primus motorit, TEK - tekniikan akateemiset 3/2003 == Teoksia == * Über die Feuchtigkeit der Luft in Finnland während der Periode 1898-1907. Annales Academiae scientiarum Fennicae. Series A N:o V, 7. Suomalainen Tiedeakatemia, Helsinki 1914 * Über die Zahlenverhältnisse der verschiedenartigen Ionen in der Luft : eine experimentelle Untersuchung, väitöskirja. Annales Academiae scientiarum Fennicae. Series A N:o IV, 3. Suomalainen Tiedeakatemia, Helsinki 1914 * Matkahavaintoja vakaustoiminnasta Skandinaviassa ja Saksassa. Vakaustoimiston julkaisuja 1. Helsinki 1925 * Havaintoja matematiikan opetuksesta Ruotsin ja Saksan oppikouluissa. Helsinki 1929 * Luonnonopin opetuksen kehitys maamme oppikouluissa. Otava 1933 * Geometria 1, Keskikoulun oppimäärä ; kirj. Niilo Kallio, Bruno Malmio. Otava 1934, 9. tark. painos 1952, 12. täysin uud. painos 1957, 23. painos 1971 * Geometria 2, Lukioluokkain oppimäärä ; kirj. Niilo Kallio, Bruno Malmio. Otava 1936, 6. tark. painos 1952, 9. täysin uud. painos 1958, 17. painos 1971 ==Lähteet== Luokka:Suomalaiset opettajat Luokka:Vuonna 1883 syntyneet Luokka:Vuonna 1966 kuolleet
Caleb Ndiku

Caleb Mwangangi Ndiku (s. 9. lokakuuta 1992 Machakos) on kenialainen keskimatkojen ja pitkien matkojen juoksija. Hän kilpailee pääosin 5 000 metrin juoksussa. Ndiku saavutti MM-hopeaa 5 000 metriltä vuoden 2015 MM-kilpailuista Pekingistä. Vuonna 2014 hän saavutti kultaa sisäratojen MM-kilpailuiden 3 000 metriltä ja Kansainyhteisön kisojen 5 000 metriltä. Afrikan kisoista Ndikulla on yksi kulta ja Afrikan-mestaruuskilpailuista kaksi kultaa. Ndiku on voittanut urallaan kolme Timanttiliigan osakilpailua.http://www.all- athletics.com/node/336804 == Ennätykset == === Ulkoradat === Laji Tulos Paikka Päivä 1 500 metrin juoksu 3.29,50 Monaco 19. heinäkuuta 2013 5 000 metrin juoksu 12.59,17 Tukholma 21. elokuuta 2014 === Sisäradat === Laji Tulos Paikka Päivä 1 500 metrin juoksu 3.36,8 Tukholma 6. helmikuuta 2014 3 000 metrin juoksu 7.31,66 Tukholma 21. helmikuuta 2013 == Lähteet == Luokka:Kenialaiset kestävyysjuoksijat Luokka:Vuonna 1992 syntyneet Luokka:Elävät henkilöt